stanford-oval/wikipedia huggingface dataset:
Talvisaippo

| Talvisaippo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Saipot Iberis
Laji::  sempervirens
Kaksiosainen nimi
 Iberis sempervirens  L. 
Katso myös
   Talvisaippo Wikispeciesissä   Talvisaippo Commonsissa 
Infobox OKNimi-testi OK: 
Talvisaippo (Iberis sempervirens) on ristikukkaiskasvien (Brassicaceae) heimoon ja saippojen (Iberis) sukuun kuuluva kasvilaji. Lajia tavataan Etelä-Euroopassa sekä Afrikassa ja Aasiassa. Luonnonvaraisena talvisaippo kasvaa Espanjassa, Ranskassa, Italiassa, Romaniassa, Britteinsaarilla ja Balkanin niemimaalla. Talvisaippo kukkii kesäisin. Kukat ovat valkoisia.
Aiheesta muualla

Laji.fi: Talvisaippo (Iberis sempervirens)
JSTOR Global Plants: Iberis sempervirens (englanniksi)
United States Department of Agriculture (USDA): Iberis sempervirens (englanniksi)
Flora of North America: Iberis sempervirens (englanniksi)
Smarty

Smarty on PHP-kielellä kirjoitettu mallinejärjestelmä. Smarty erottaa PHP:n ja  HTML:n toisistaan ja sen tarkoitus on lähinnä tuottaa HTML-sisältöä,
erillisten Smarty-tarkkeiden ja näytönohjauslogiikan avulla.
Sallittuja tarkkeita ovat esimerkiksi muuttujat kuten {$muuttuja} ja joukko loogisia ja
ohjausoperaattoreita, kuten {if}...{else}...{/if}.
Smartya käytetään useimmiten PHP-sovelluksissa erottamaan  toimintalogiikka esityslogiikasta.
Tämän avulla koodi saadaan selkeämmäksi ja helpommin muokattavaksi. Sovelluksen ulkoasua on
varsin helppo muuttaa koskematta varsinaiseen toimintalogiikkaan tai PHP-koodiin. Smarty on kuitenkin
yleispätevämpi ja sillä voi generoida tarvittaessa muitakin kieliä kuin HTML:ää.
Smarty mahdollistaa näyttölogiikan ohjaamisen
Säännöllisillä lausekkeilla
foreach- ja muilla toistorakenteilla
Valintarakenteilla
ja monella muulla tavalla. Myös monet muut mallinejärjestelmät tukevat vastaavia toimintoja.
Käännetyt mallineet

Smarty poikkeaa useista muista PHP-mallinejärjestelmistä siten, että Smarty tarkastaa aina mallineen
lukiessaan, onko siitä saatavilla tuore käännetty versio. Jos tällaista ei löydy, Smarty kääntää
mallineen puhtaaksi PHP-koodiksi ja sijoittaa koodin käännetyt-hakemistoon. Jos tuore käännetty
versio taas löytyy, Smarty käynnistää sen. Näin malline toimii erittäin nopeasti, koska PHP:n ei tarvitse
suorittaa lukuisia etsi-korvaa -toimintoja sijoittaessaan sisältöä muuttujiin. Myös ohjausrakenteet
(toistot, ehtorakenteet) kääntyvät optimoiduksi PHP-koodiksi.
Smartyssa on myös lukuisia laajennuksia, esimerkiksi select_date, joka luo halutulla tavalla
esitetyn päiväyskentän pudotuslistojen avulla. Laajennusten rakenne on yksinkertainen ja niitä on helppo
laatia lisää.
Alkeisesimerkki

Koska Smarty erottaa PHP HTML:stä, tarvitaan kaksi tiedostoa. Luodaan aluksi malline basic.tpl
<!DOCTYPE html PUBLIC "-//W3C//DTD XHTML 1.1//EN" "http://www.w3.org/TR/xhtml11/DTD/xhtml11.dtd">
<!-- tiedosto basic.tpl, tallennettu hakemistoon ./templates -->
<html>
<head>
   <title>{$otsikko}</title>
   <meta http-equiv="content-type" content="text/html; charset=iso-8859-1" />
</head>

<body>

<p>{$sisalto}</p>

</body>
</html>
Toimintalogiikan hoitavassa koodissa Smarty määritellään käyttämään edellistä mallinetta:
<?php
// basic.php
define('SMARTY_DIR', 'smarty-2.6.9/' );
require_once(SMARTY_DIR . 'Smarty.class.php');
// luodaan Smarty-olio ja alustetaan ase
$smarty = new Smarty;
$smarty->config_dir = SMARTY_DIR;
$smarty->template_dir = './template';
$smarty->compile_dir = './template/compiled';
$smarty->compile_check = TRUE;
$smarty->debugging = FALSE;

// Siirretään muuttujiin haluttu sisältö
$smarty->assign('otsikko', 'Tämä on otsikko!');
$smarty->assign('sisalto', 'Tämä on assign-toiminolla lisätty sisältö');
// Näytetään malline
$smarty->display('basic.tpl');
?>
Esimerkki toiston ja ehdon sisältävästä rakenteesta

Seuraavassa esimerkissä on kommentti, {if ...}- ja {section...}-toistorakenne.
<!DOCTYPE html PUBLIC "-//W3C//DTD XHTML 1.1//EN" "http://www.w3.org/TR/xhtml11/DTD/xhtml11.dtd">
<!-- tiedosto menu.tpl, tallennettu hakemistoon ./templates -->
<html>
<head>
   <title>{$otsikko}</title>
   <meta http-equiv="content-type" content="text/html; charset=iso-8859-1" />
</head>

<body>
 <table>
 {*
    käydään läpi taulukon 'valikkotekstit' kaikki alkiot ja
    käytetään indeksinä muuttujaa 'idx', jolla voidaan poimia
    myös muiden saatujen synkronistan taulukoiden alkioita
  *}
 {section name=idx loop=$valikkotekstit}
   <tr><td>
   {if $linkit[idx] ne ''}
     <a href='{$linkit[idx]}'>{$valikkotekstit[idx]}</a>
   {else}
     {$valikkotekstit[idx]} <!-- väliosikko -->
   {/if}
   </td></tr>
 {/section}
 </table>

</body>
</html>
Mallineen näyttävä PHP-koodi voisi olla seuraavanlainen:
<?php
// basic.php
define('SMARTY_DIR', 'smarty-2.6.9/' );
require_once(SMARTY_DIR . 'Smarty.class.php');
// luodaan Smarty-olio ja alustetaan se
$smarty = new Smarty;
$smarty->config_dir = SMARTY_DIR;
$smarty->template_dir = './template';
$smarty->compile_dir = './template/compiled';
$smarty->compile_check = TRUE;
$smarty->debugging = FALSE;

// Luodaan rinnakkaiset taulukot linkit/tekstit, tyhjä linkki tarkoittaa väliotsikkoa
$linkit=array('','http://fi.wikipedia.org','http://www.google.com','http://www.php.net');
$valikkotekstit = array('Päävalikko','Wikipedia','Google','PHP-ohjelmointikieli');

// Siirretään muuttujiin haluttu sisältö
$smarty->assign('otsikko', 'Tämä on otsikko!');
$smarty->assign('linkit',$linkit);
$smarty->assign('valikkotekstit',$valikkotekstit);

// Näytetään malline
$smarty->display('menu.tpl');
?>
Sisäkkäiset toistorakenteet

Toistorakenteet pääsevät oikeuksiinsa esimerkiksi näytettäessä tietokannasta haettuja rivejä.
Seuraava toistorakenne näyttää kaikki HTML-taulukossa kaikki rivit ja luo automaattisesti
oikean määrän sarakkeita:
...  sivun alku...
<table>
{section name=rivinro loop=$data}
  <tr>
  {section name=sarakenro loop=$data[rivinro]}
    <td>{$data[$rivinro][$sarakenro]}</td>
  {/section}
  </tr>
{/section}
{/table}
...  sivu jatkuu ...
</pre>
Tiedot siirretään PHP:sta seuraavasti:

<pre>
<?php
  // kantayhteys avattu, kysellään tietoja
  $kysely = "SELECT * FROM asiakas ORDER BY nimi";
  $tulos  = mysql_query($kysely);
  // luodaan tiedoista kaksiulotteinen taulukko
  while($rivi=mysql_fetch_row($tulos){
    foreach($rivi as $arvo]{
      $tiedot[][] = $tieto;
    }
  }
  // smarty-olio luotu aiemmin.... siirretään tiedot oliolle
  $smarty->assign('data',$tiedot);
  $smarty->display('taulukko.tpl');
?>
Smartyn avulla rakennettuja www-sovelluksia ja -ympäristöjä

last.fm
bBlog
Gallery
TikiWiki
XOOPS
ATK - Achievo ToolKit (Arkistoitu – Internet Archive)
Virallinen Smarty-resurssisivu (Arkistoitu – Internet Archive).
Aiheesta muualla

Smartyn kotisivu - virallinen sivusto.
Lataa (Arkistoitu – Internet Archive)
Smarty-resurssiluettelo (Arkistoitu – Internet Archive)
Foorumi - muilla kielillä
Smarty-Wiki (Arkistoitu – Internet Archive)
PHP Templating with Smarty (Arkistoitu – Internet Archive) - Smarty-opas
Since You Been Gone

| ”Since You Been Gone” Rainbow |
| --- | --- | --- |

Singlen tiedot
 Albumilta: Down to Earth
 Äänitetty : Le Chateau, Pariisi, Ranska, 1979
 Julkaistu: elokuu 1979
 Formaatti: 7"-single
 Tuottaja(t): Roger Glover
 Tyylilaji: hard rock, poprock, AOR
 Kesto: 03.10
 Levy-yhtiö: Polydor Records
Listasijoitukset
 Britannia: 6.   Yhdysvallat: 57.   Kts. lisää listasijoituksia
Rainbow’n muut singlet
| ”L.A. Connection” 1978 | ”Since You Been Gone” 1979 | ”All Night Long” 1980 |
Since You Been Gone on Russ Ballardin kirjoittama ja alun perin itse esittämänsä kappale, joka julkaistiin hänen albumillaan Winning vuonna 1976. Kappaleen kuuluisimman version esitti kuitenkin Rainbow-yhtye vuonna 1979. Kyseinen Down to Earth -albumille sisältynyt versio julkaistiin singlenä, jolloin se nousi Britannian listalla kuudenneksi.
Rainbow'n versio

Rainbow'n johtohahmo ja kitaristi Ritchie Blackmore oli päättänyt viedä heavy metalin parissa kunnostautunutta yhtyettään kaupallisempaan suuntaan. Yhtyeen manageri Bruce Payne soitti yhtyeelle tyttöyhtye Cloutin version ”Since You Been Gonesta”, ja ehdotti sen levyttämistä. Rumpali Cozy Powell piti ajatusta vitsinä, basisti Roger Glover sen sijaan kannatti sitä, ja Ritchie Blackmore suostui levytykseen ilman selkeää mielipidettä kappaletta kohtaan. Lopulta Powellkin suostui soittamaan kappaleen – mutta ”vain kerran”.
Rainbow'n versio > Julkaisu ja vastaanotto

”Since You Been Gone” julkaistiin singlenä elokuussa 1979. Kappale ylsi Britannian listalla sijalle 6, ja säilyi top 75:ssä kaikkiaan 10 viikkoa. Vielä paremmin kappale menestyi Irlannissa, missä se pääsi viidenneksi. Alankomaissa single ylsi niukasti top 50:een, ja Yhdysvaltain Billboard Hot 100 -listalla kappaleen sijoitus oli korkeimmillaan 57. Se oli samalla Rainbow'n ensimmäinen kyseiselle listalle päässyt kappale.
Vaikka kappaleen menestyksen perusteella siirtyminen kaupallisempaan suuntaan oli oikea päätös, osa yhtyeen faneista ja jäsenistä oli siirtoon pettyneitä. Vahvimmin kappaletta vastusti rumpali Cozy Powell:
»Biisi ei ollut minusta huono – se ei vain sopinut Rainbow'lle. Ajattelin, että olimme tekemässä liikaa myönnytyksiä, ja pelkäsin fanien ihmettelevän missä oikein mentiin. Se on tietenkin hyvin kaupallinen biisi, ja iso hitti siitä tulikin. Se on mahtava biisi, siitä ei ole epäilystäkään. Kyse on vain siitä, että ”Stargazerin” ja ”Gates of Babylonin” kaltaisten biisien jälkeen tuntui aika oudolta levyttää yhtäkkiä ”Since You Been Gone”. Minun oli vaikea uskoa sitä todeksi. Roger [Glover] selvästi vei bändiä kaupallisempaan suuntaan.» 
(Rumpali Cozy Powell)
Rateyourmusic.com-sivuston käyttäjien arvostelujen perusteella ”Since You Been Gone” on vuoden 1979 170:nneksi paras singlejulkaisu.
Rainbow'n versio > Listasijoitukset

| Maa | Korkein sijoitus | Listaviikot | Nousu listalle | Lähde |
| --- | --- | --- | --- | --- |
| Irlanti | 5. | 6 | 30.9.1979 |  |
| Britannia | 6. | 10 (top 75) | 15.9.1979 |  |
| Alankomaat | 47. | 1 (top 50) | 15.9.1979 |  |
| Yhdysvallat | 57. |  | 1979 |  |
Kappaleet singlellä

A-puoli
Since You Been Gone – 3.10 (säv. Russ Ballard)
B-puoli
Bad Girl – 4.48 (säv. Ritchie Blackmore/Roger Glover)
Lähde:
Kokoonpano

Ritchie Blackmore – kitara
Cozy Powell – rummut
Roger Glover – basso
Don Airey – kosketinsoittimet
Graham Bonnet – laulu
Solidus Snake

Solidus Snake (jap. ソリダス・スネーク, Soridasu Sunēku) on Hideo Kojiman luoma ja Yoji Shinkawan luonnostelema kuvitteellinen henkilö, joka esiintyy Metal Gear -pelisarjassa.
Historia > Metal Gear Solid

Solidus Snake tekee ensiesiintymisensä Metal Gear Solidissa, jossa hän toimii Yhdysvaltain presidenttinä käyttäen pseudonyymiä "George Sears", joskin häntä ei nähdä kertaakaan pelin aikana. Pelin loppupuolella pelaajalle annetaan aluksi vaikutelma, että juuri Sears antoi puolustusministeri Jim Housemanille käskyn tuhota Shadow Moses -saari ydinaseiskulla. Lopulta kuitenkin ilmenee, että Houseman toimikin yksin, joten eversti Campbell ottaa yhteyttä presidenttiin ja Sears antaa määräyksen keskeyttää isku.
Metal Gear Solidin lopputekstejä edeltävässä kohtauksessa Revolver Ocelot keskustelee puhelimen välityksellä Searsin kanssa, vaikka tosin presidentin puheääntä ei kuulla. Keskustelussa Ocelot kertoo muiden muassa saaneensa haltuunsa Metal Gear REXin koetulokset, ja että Solid ja Liquid Snake eivät olleet tietoisia Soliduksen olemassaolosta. Keskustelun päättävä Ocelotin repliikki paljastaa Searsin todellakin olevan Solidus. Keskustelussa myös ilmenee, että Ocelot oli Searsin alaisuudessa toiminut vakooja, joka lähetettiin soluttautumaan FOXHOUND-erikoisyksikköön.
Solidin ja Liquidin tavoin Solidus syntyi vuonna 1972 huippusalaisen "Les Enfants Terribles" -projektin seurauksena, mutta "veljistään" poiketen hän sai sekä Big Bossin dominoivat että resessiiviset geenit. Täten Solidus oli Big Bossin kolmesta kloonista "onnistunein". Metal Gear Solid vihjaa, että presidenttikaudellaan hän allekirjoitti ydinaseiden määrää rajoittavia ja eugeniikkaa vastustavia sopimuksia, mutta hänen ulkopolitiikkansa epäonnistui. Sears oli 43. Yhdysvaltain presidentti, joten nähtävästi hän astui virkaan vuonna 2001 ja oli vuodelle 2005 sijoittuvan Metal Gear Solidin tapahtumien aikoihin valittu toiselle virkakaudelleen.
Metal Gear Solid 4:Guns of the patrios

Soliduksella ei ole mitenkään suuri rooli mutta hänet nähdään pelin aikana. Soliduksen ruumis on Voltassa jota Big Mama pitää itsellään.Snakelle ja Liquid Ocelotille uskotettiin että Soliduksen ruumis olisi ollut alun perin Big Bossin.
Liquid Ocelot polttaa Soliduksen ruumiin Voltassa, Big Maman yrittäessä ottaa ruumis pois liekeistä,menehtyy hän palovammoihin.
Viimeisessä luvussa Snake kohtaa Big Bossin hautausmaalla ja ihmettelee miksi hän voi olla yhä elossa. Big Boss paljastaa Snakelle että ruumis minkä Liquid Ocelot poltti Voltassa ei ollut hänen vaan hänen klooninsa Solidus Snaken.
Ääninäyttelijät

| Peli | Ääninäyttelijä (englanti) | Ääninäyttelijä (japani) |
| --- | --- | --- |
| Metal Gear Solid 2: Sons of Liberty | John Cygan | Akio Ōtsuka |
Aiheesta muualla

Metal Gear Solid: The Unofficial Site | Solidus Snake (Arkistoitu – Internet Archive) (englanniksi)
Söpöläiset

| Söpöläiset> Mignonnes |
| --- | --- |

Ohjaaja:  Maïmouna Doucouré
Käsikirjoittaja:  Maïmouna Doucouré
Pääosat:   Fathia Youssouf  Médina El Aidi-Azouni  Esther Gohourou  Ilanah Cami-Goursolas  Maïmouna Gueye 
Valmistustiedot
Valmistusmaa:  Ranska
Tuotantoyhtiö:   Bien ou Bien Productions  France 3 Cinéma 
Levittäjä:   BAC Films (Ranska)  Netflix (Maailma) 
Ensi-ilta:   2020-1-2323. tammikuuta 2020 (Sundance)  2020-8-1919. elokuuta 2020 (Ranska)  2020-9-99. syyskuuta 2020 (Maailma)  
Kesto:  96 minuuttia
Alkuperäiskieli:  ranska
Tuotto:  582 876 dollaria
Aiheesta muualla
IMDb 
Infobox OKNimi-testi OK: 
Söpöläiset (ransk. Mignonnes) on vuonna 2020 ensi-iltansa saanut ranskalainen draamakomediaelokuva, jonka on käsikirjoittanut ja ohjannut Maïmouna Doucouré. Elokuva on kasvukertomus 11-vuotiaasta Amystä, joka alkaa kapinoida islaminuskoisen perheensä perinteitä vastaan liittymällä twerk-tanssirymään. Elokuvan aiheena on kamppailu vanhoillisten perhearvojen ja internet-kulttuurin välillä. Sen on myös tarkoitus käsitellä alaikäisten tyttöjen ylierotisointia.
Söpöläiset sai ensi-iltansa 23. tammikuuta 2020 Sundancen elokuvajuhlilla, missä se voitti parhaan kansainvälisen ohjauksen palkinnon. Berliinin elokuvajuhlilla elokuva sai kunniamaininnan. Ennen Sundancen ensi-iltaa Netflix osti elokuvan maailmanlaajuiset levitysoikeudet Ranskaa lukuun ottamatta. Elokuva tuli teattereihin Ranskassa BAC Filmsin levittämänä 19. elokuuta ja se tuli katsottavaksi Netflix-suoratoistopalvelussa 9. syyskuuta.
Vaikka elokuva sai enimmäkseen hyviä arvosteluja kriitikoilta, se sai huomattavaa arvostelua katsojilta ja suurelta yleisöltä. Elokuvan kohtaukset joissa esitellään esimurrosikäisiä tyttöjä käyttäytymässä seksuaalissävytteisesti saivat osakseen syytöksiä alaikäisten näyttelijöiden erotisoinnista.
Rooleissa

| 0 | 1 | 2 |
| --- | --- | --- |
|  Fathia Youssouf  | … |  Amy   |
|  Médina El Aidi-Azouni  | … |  Angelica   |
|  Esther Gohourou  | … |  Columbia   |
|  Ilanah Cami-Goursolas  | … |  Jess   |
|  Myriam Hamma  | … |  Yasmine   |
|  Maïmouna Gueye  | … |  Mariam   |
|  Mbissine Thérèse Diop  | … |  La Tante   |
|  Demba Diaw  | … |  Ismaël   |
|  Mamadou Samaké  | … |  Samba   |
Vastaanotto

Söpöläiset sai enimmäkseen hyviä arvosteluja kriitikoilta. Rotten Tomatoes -sivustolla sen saamista arvosteluista 88 prosenttia olivat myönteisiä, perustuen 34 arvosteluun. Metacritic-sivustolla se sai 69/100 pistettä perustuen 12 arvosteluun. Molemmilla sivustoilla käyttäjien tekemät arvostelut viittaavat huomattavaan inhoon elokuvaa kohtaan.
Ennen elokuvan maailmanjulkaisua Netflixissä, elokuvan traileri ja juliste saivat voimakasta arvostelua sosiaalisessa mediassa, jossa elokuvan väitettiin erotisoivan 11-vuotiaita tyttöjä. Yhdysvaltalainen Parents Television Council sekä useat adressit, joista eräs keräsi yli 600 000 allekirjoitusta, vaativat elokuvan poistoa suoratoistopalvelusta. Myöhemmin Netflix vaihtoi elokuvajulisteen vastauksena saamaansa arvosteluun.
Elokuvaa ei nähty kyseenalaisena Sundancen elokuvajuhlilla, jossa se sai ensi-iltansa. Esimerkiksi elokuvan Sundancessa nähneen näyttelijä Tessa Thompsonin mukaan kyseessä on ”kaunis elokuva” ja hän ”on pettynyt nykyiseen diskurssiin elokuvasta”. Monien elokuvaa näkemättä arvostelleista onkin väitetty olevan QAnon-salaliittoteoreetikkoja.
Arvosteluja

| 0 | 1 | 2 |
| --- | --- | --- |
Helsingin Sanomat Timo Peltonen: 
Episodi Jesse Raatikainen:
Aiheesta muualla

Söpöläiset Internet Movie Databasessa (englanniksi)
Takajärvi (Ikaalinen)

| Takajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°50′46″N, 23°29′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Takalampeen 
Järvinumero:  35.343.1.008
Mittaustietoja
Pinnankorkeus:  152,9 m  
Rantaviiva:  6,542 km  
Pinta-ala:  43,157 ha  
Saaria:  6 
 fiTakajärvi 
Takajärvi  on Pirkanmaalla Ikaalisissa Juhtimäen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 43 hehtaaria ja se on 1,7 kilometriä pitkä ja 550 metriä leveä. Järvellä on kartan mukaan 6 saarta. Sen rantaviivan pituus on 6,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen yläosan valuma-alueeseen (35.343) se kuuluu. Järven vedenpinnan korkeus on 152,9 metriä mpy.
Take It Easy

| ”Take It Easy” Eagles |
| --- | --- | --- |

Singlen tiedot
 Albumilta: Eagles
 B-puoli: ”Get You in the Mood”
 Julkaistu: 1. toukokuuta 1972
 Formaatti: 7" vinyyli
 Tekijä(t): Jackson Browne, Glenn Frey
 Tuottaja(t): Glyn Johns
 Tyylilaji: soft rock, folk rock, country rock
 Kesto: 03.30
 Levy-yhtiö: Asylum
Eaglesin muut singlet
|   | ”Take It Easy” 1972 | ”Witchy Woman” 1972 |
Take It Easy on yhdysvaltalaisen Eagles-yhtyeen tekemä musiikkikappale vuodelta 1972. Kappaleen genre eli tyylilaji on country rock. Tästä Eagles-albumin avausraitana olevasta kappaleesta tuli hitti. Sen tekijät ovat Glenn Frey ja Jackson Browne. Billboardin single-listalla se nousi sijalle kaksitoista.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Tapio Saikku

Tapio Saikku (1942)
Rufus Tapio (R. T.) Saikku  (28. helmikuuta 1901 Sääksmäki – 9. joulukuuta 1959 Helsinki) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen.
Saikun vanhemmat olivat kouluneuvos Rufus Saikku ja koulunjohtaja, päätoimittaja Johanna Vilhelmiina Heikkilä ja puoliso vuodesta 1927 Edit Adelaide Tuhkanen. Saikku tuli ylioppilaaksi 1920 Tampereen lyseosta ja valmistui metsänhoitajaksi 1923 Helsingin yliopistosta. Hän oli ensin avustava metsänhoitaja muun muassa Pohjanmaan piirikunnassa ja sitten Keskusmetsäseura Tapiossa suonkuivausmetsänhoitaja ja metsänparannuspiirin metsänhoitaja Kuopion ja Tampereen piireissä 1930–1937 ja metsänparannustöiden tarkastaja 1938–1942.  Rautatiehallituksen puutavaratoimiston apulaisjohtaja Saikku oli 1942–1945 ja kansanhuoltoministeriön osastopäällikkö 1942–1943. Valtiorautateiden polttoainetoimiston,  sittemmin Vapo ja Neova, toimitusjohtajana Saikku työskenteli vuodesta 1945 aina kuolemaansa asti. Metsäneuvoksen arvonimi hänelle myönnettiin 1951.
Diplomaatti Olavi Saikku ja kansanedustaja Tuomas Saikku olivat Tapio Saikun veljiä.
TI-990

TI-990 ohjelmointipaneeli.
TI-990 oli Texas Instrumentsin valmistama sarja minitietokoneita 1970- ja 1980-luvuilla. TI-990 korvasi aiemmat minitietokonesarjat TI-960 ja TI-980.
TI-990:n erikoispiirteenä oli että suorittimen rekisterit eivät olleet itse suorittimen ominaisuus vaan muistissa. Suorittimessa oli kolme "kovaa" rekisteriä: Workspace Pointer (WP), ohjelmalaskuri (Program Counter, PC) ja tilarekisteri (Status Register, ST).
TI-990 käytti Texas Instrumentsin valmistamia puolijohteisiin perustuvia RAM-piirejä, jotka toimivat samalla kellotaajuudella kuin suoritin. Muistin toteutuksesta seurasi, että ei ollut eroa olivatko rekisterit muistissa vai aitoja rekistereitä suorittimessa.
Alkuperäinen TTL-pohjainen malli oli TI-990/9, jota seurasi muita malleja.[lähde? ] TI:n mukaan TI-990/4 ja TI-990/5 olivat mikrotietokoneita ja TI-990/10 sekä TI-990/12 minitietokoneita.
Tietokoneelle saatavia käyttöjärjestelmiä olivat TX990/TXDS ja DX10. 990/4-malli käytti TMS 9900 mikroprosessoria. 990/10-malli toteutti TMS 9900 -arkkitehtuurin TTL-logiikalla. 990/12-malli perustui Schottky TTL-logiikkaan.
TMS 9900 suunniteltiin TI:n TTL-pohjaisten minitietokoneiden arkkitehtuurin mukaan ja sitä käytettiin myös TI-99/4A-mikrotietokoneessa. Prosessorin suunnittelussa oli useita haasteita ja viivästyksiä. Prosessori oli myös hidas johtuen sen ratkaisusta käyttää muistia rekisterien sijaan.
Aiheesta muualla

Dokumentaatiota bitsavers.org-palvelussa (englanniksi)
Texas Instruments TI-990 Page (englanniksi)
Tapio Salo

Tapio Salo (s. 5. kesäkuuta 1992) on Pattijoen Urheilijoita edustava suomalainen pesäpalloilija. Salo on Oulun Lipon  kasvatti. Kausi 2010 oli Salolle ensimmäinen Superpesiksessä. Pattijoen lisäksi Salo on pelannut Superpesistä Oulun Lipossa ja Ykköspesistä Oulujoen Kiekossa. Sisäpelissä Salo on etenijä ja vaihtaja, ulkokentällä hän pelaa polttolinjassa.
Stewart

Stewart tarkoittaa seuraavia asioita:
Stewart, miehen etunimi
Stewart Grand Prix, Jackie Stewartin perustama Formula 1 -talli
Stewart, vuonna 2008 kuvattu neo noir -komediaelokuva
Stuart, vaihtoehtoisesti Stewart, monimerkityksinen sana.
Stewart-nimisiä henkilöitä > Kuvitteellisia henkilöitä

Jackson Stewart, Disney Channelin televisiosarjassa Hannah Montana
Miley Stewart, Disney Channelin televisiosarjassa Hannah Montana
Robby Ray Stewart, Disney Channelin televisiosarjassa Hannah Montana
John Stewart, Vihreä Lyhty, DC Comicsin sarjakuvasankari
Talitiaiset

| Talitiaiset |
| --- | --- |
 Talitiainen (Parus major)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tiaiset Paridae
Suku::  Talitiaiset Parus  Linnaeus, 1758
Katso myös
   Talitiaiset Wikispeciesissä   Talitiaiset Commonsissa 
Infobox OKVirheellinen NIMI-arvo: 
Talitiaiset (Parus) eli aiemmalta nimeltään tiaiset on varpuslintujen lahkoon kuuluva lintusuku, johon kuuluu neljä lajia. Tiaisia voi tavata pääosin pohjoiselta pallonpuoliskolta ja Afrikasta.
Tiaiset ovat melko pienikokoisia ja kaikkiruokaisia. Ne ovat pääosin paikkalintuja ja muuttavat vain hyvin lyhyitä matkoja. Lajit asuvat enimmäkseen metsissä mutta ovat hyvin liikkuvia. Tiaiset uskaltautuvat yleensä tulemaan pihapiireihin ja hakevat mieluusti ruokaa lintulaudoilta. Tiaiset ovat kolopesijöitä, ja niiden pesueet ovat suurikokoisia. Niiden ravintoon kuuluvat kesäisin etupäässä hyönteiset, ja talvisin ne syövät enemmän siemeniä.
Lajit

Keidastiainen, Parus bokharensis
Talitiainen, Parus major
Tuhkatalitiainen, Parus cinereus
Vihertalitiainen, Parus monticolus